Publication: Magyar Közlöny
Issue: MK-2003-144 (Year: 2003, Number: 144)
Era: 1990-2004
Section: (EGT Megállapodás, II. melléklet, XIII. fejezet, 3. bekezdés) és az 1998. évi XXV. törvény az emberi felhasználásra
Paragraph Index: 269

12. Cikk 12.1. Bármely, a jelen Megállapodás alkalmazásával vagy értelmezésével kapcsolatos vita esetén, amennyiben azt a Felek nem tudják békés úton megoldani, bármelyik Fél kérésére választottbírósághoz fordulnak. 12.2. A választottbíróság 3 tagból áll. A tagok közül egy bírót az Ügynökség jelöl ki, egyet a Magyar Fél, a harmadikat pedig az elõbbi kettõ választottbíró jelöli ki, és egyben ezen bíró lesz a választottbíróság elnöke. Ha a választottbíróság felállítására irányuló kéréstõl számított 6 hónapon belül bármelyik fél nem tesz eleget a bíró kijelölésére vonatkozó kötelezettségének, bármelyik Fél kérése alapján a Állandó Nemzetközi Bíróság Elnöke jelöli ki a választottbírót. Ugyanezen eljárás alkalmazandó abban az esetben is, ha a Felek által kijelölt, illetve megválasztott bírók kijelölésétõl, illetve megválasztásától számított 6 hónapon belül nem kerül sor a harmadik választottbíró kijelölésére. 12.3. A választottbíróság maga állapítja meg eljárásrendjét; a bíróság döntése végleges és kötelezõ.

Source: https://magyarkozlony.hu/hivatalos-lapok/5cc956d5e57a5750d453df81711bd76da1210b31/dokumentumok/afafe7b1e05b9d5b984b1ba2e25d77e8611ad750/letoltes